stanford-oval/wikipedia huggingface dataset:
ก.ศ.ร. กุหลาบ
ประวัติ

กุหลาบเกิดในครอบครัวขุนนางเก่ามาแต่กรุงศรีอยุธยา เป็นบุตรชายของเส็ง เป็นลูกจีนเกิดในไทย กับมารดาชื่อตรุษ เป็นหญิงเชื้อสายลาวเวียงจันทน์ เกิดเมื่อวันที่ 23 มีนาคม พ.ศ. 2377 ณ เมืองพระนคร ที่โรงนาข้างวัดประดู่ มีพี่น้อง 13 คน กุหลาบเป็นคนสุดท้อง เมื่ออายุได้สี่ขวบ พระเจ้าบรมวงศ์เธอ พระองค์เจ้ากินรี พระเจ้าลูกเธอในพระบาทสมเด็จพระนั่งเกล้าเจ้าอยู่หัวได้ทรงขอไปเป็นบุตรบุญธรรม และเติบโตในวังหลวง เมื่อโตขึ้นจึงออกมาอยู่นอกวังในฐานะมหาดเล็กวังนอก บรรพชาเป็นสามเณร โดยสมเด็จพระมหาสมณเจ้า กรมพระปรมานุชิตชิโนรส ทรงเป็นองค์อุปัชฌาย์ ได้ฉายาว่า เกศโร ซึ่งต่อมาได้นำชื่อนี้มาเป็นชื่อหน้าของตนตามแบบตะวันตกว่า ก.ศ.ร. กุหลาบ
นายฝรั่งได้พานายกุหลาบเดินทางไปติดต่อค้าขายในประเทศใกล้เคียง เช่น สิงคโปร์ ปีนัง สุมาตรา มะนิลา ปัตตาเวีย มาเก๊า ฮ่องกง กัลกัตตา และเคยเดินทางไปประเทศอังกฤษ ด้วยครั้งนั้น
กุหลาบมีโอกาสได้เดินทางไปกับขุนนางไทยอีกครั้งในฐานะพนักงานบัญชี ไปประเทศจีนและญี่ปุ่น  หยุดพักที่ไซ่ง่อน เพื่อจัดหาซื้อของสำหรับงานพระเมรุมาศสมเด็จพระนางเจ้าสุนันทากุมารีรัตน์ พระบรมราชเทวี ไปยังเมืองพระนคร
เนื่องจากนายกุหลาบได้ใช้ชีวิตอยู่ในวังมานาน จึงได้รับอนุญาตจากกรมหลวงบดินทร แล้วมีโอกาสได้อ่านหนังสือตำราภาษาไทยจำนวนมาก และได้แอบคัดลอกหนังสือเหล่านั้น ทั้งพงศาวดาร และชีวประวัติบุคคลสำคัญ ออกมาพิมพ์เผยแพร่ให้กับบุคคลภายนอก โดยพยายามปรับเปลี่ยนเนื้อเรื่องและถ้อยคำของหนังสือใหม่ เพื่อไม่ให้ถูกจับได้ บ้างก็ว่ากุหลาบได้แต่งเนื้อเรื่องขึ้นมาเองอย่างไม่เหมาะสม
กุหลาบเคยเป็นบรรณาธิการหนังสือพิมพ์สยามออบเซิร์ฟเวอร์ และได้ออกหนังสือพิมพ์ชื่อ "สยามประเภท" ในปี พ.ศ. 2440 เขียนบทความวิพากษ์สังคม เสียดสีชนชั้นสูงที่ทำตัวฟุ้งเฟ้อ อีกทั้งยังมีแนวคิดแบบพวกหัวก้าวหน้า ซึ่งได้รับอิทธิพลจากตะวันตก จึงเป็นที่เพ่งเล็งจากทางการ แต่โชคดีที่ไม่ได้ถูกลั่นแกล้งจนต้องติดคุกเหมือน เทียนวรรณ แต่กลับถูกส่งตัวไปรักษาโรงพยาบาลอาการทางจิตแทน
ช่วงปั้นปลายชีวิต ก.ศ.ร. กุหลาบ ถึงแก่อสัญกรรมอย่างสงบ เมื่อปี พ.ศ. 2464 สิริอายุรวมได้ 87 ปี
ชีวิตครอบครัว

บิดาของเขาชื่อ เส็ง มีเชื้อสายจีน ส่วนมารดาชื่อตรุษ มีเชื้อสายลาวทางฟากเวียงจันทน์ ขณะตัวอักษรย่อนำหน้าชื่อ ‘ก.ศ.ร.’ มาจากฉายา ‘เกศโร’ ตอนเขาบวชพระ ทางด้านชีวิตครอบครัว ตอนอายุ 25 ปี กุหลาบได้สมรสกับหุ่น ธิดาของพระพี่เลี้ยงคง ทั้งสองร่วมเรียงเคียงหมอนจนมีบุตรธิดาด้วยกัน 9 คน เป็นผู้หญิง 8 คน และมีลูกชายคนเดียวซึ่งก็คือ ชาย หรือ ก.ห.ชาย
หลังจากหุ่นตาย กุหลาบสมรสใหม่กับเปรม มีบุตรธิดาด้วยกันอีก 2 คน
แนวคิดและการเคลื่อนไหวทางการเมือง

จากการที่นายกุหลาบได้ปรับเปลี่ยนเนื้อเรื่อง (หรือแต่งเนื้อเรื่องขึ้นมาเองอย่างไม่เหมาะสม) และเสียดสีชนชั้นสูง จึงทำให้พระบรมวงศานุวงศ์ในรัชกาลที่ 5 ไม่พอพระทัย และใช้คำว่า "กุ" ซึ่งเป็นพยางค์ขึ้นต้นของชื่อนายกุหลาบ มาเป็นศัพท์สแลง ที่แปลว่าโกหก หรือสร้างเรื่อง แล้วเป็นบุคคลทรงคุณวุฒิแนวคิดต่อรัฐบุรุษ ปรีดี พนมยงค์ สมัยเด็กนักเรียนจนจบระดับมัธยมศึกษา
ผลงาน

รายชื่อบทความ ปาฐกถา และหนังสือต่างๆ ที่เป็นผลงานของ ก.ศ.ร. กุหลาบ เช่น
ปฐมวงศ์ ฉบับของ ก.ศ.ร. กุหลาบ
นิตยสาร สยามประเภท (เริ่มออกเมื่อวันที่ 3 ธันวาคม ร.ศ. 116 ตรงกับ พ.ศ. 2440)
มหามุขมาตยานุกูลวงศ์ ว่าด้วยลำดับวงศ์ตระกูลขุนนางไทยทั้งสิ้นในแผ่นดินสยาม
ต้นวงศ์ตระกูลพะญาศรีสหเทพชื่อทองเพ็ง
อภินิหารบรรพบุรุษ ฉบับของ ก.ศ.ร. กุหลาบ
บาญชีหนังสือไทยต่างๆ ๑๕๐ เรื่อง ตั้งในกานนาเขนแนลเอกซฮิบิเช่อน ณ ท้องสนามหลวงในการเฉลิมพระนคร ตั้งแต่สร้างกรุงเทพมหานครบรรจบครบร้อยปี ปีมะเมีย จัตวาศก จุลศักราช ๑๒๔๔
เรื่องขุดคลองต่างๆ
เฉลิมพระเกียรติกรุงสยาม
อานามสยามยุทธ์
นิตยสาร ดับทุกข์มีสุข
พระราชประวัติของสมเด็จพระเจ้ากรุงธนบุรี (ในหนังสือ อภินิหารบรรพบุรุษ ฉบับของ ก.ศ.ร. กุหลาบ)
ระยะทางราชทูตไทยไปกรุงปักกิ่ง
นิราศยี่สาร
ปาฐกถาเรื่อง การครองจีวรของพระธรรมยุติและพระมหานิกาย ณ วิทยาทานสฐาน
วิเคราะห์ เรื่อง คนไทยตัดผมแต่งตัวอย่างไร
อธิบดี
บำรุงปัญญาประชาชน
หนังสือพิมพ์ สยามออบเซอร์เวอร์ (ออกระหว่าง พ.ศ. 2442-2475)
ปฐมบรรพบุรุศย์-ดิกชันนาเรพระนามเจ้าต่างกรม ๓๖๔ พระองค์เรียงตามอักษร ก.-ฮ.
ธรรมวิทยานุศาสน์ ตำราบวชพระ-เณร
แหล่งข้อมูลอื่น

ยี อี เยรินี กับ ก.ศ.ร. กุหลาบ และ “วงวิชาการ” ของสยามในปลายศตวรรษที่ ๑๙ วารสารเมืองโบราณ
การเลือกตั้งผู้ว่าราชการกรุงเทพมหานคร พ.ศ. 2551

การเลือกตั้งผู้ว่าราชการกรุงเทพมหานคร พ.ศ. 2551 เป็นการเลือกตั้งผู้ว่าราชการกรุงเทพมหานครครั้งที่ 8 โดยจัดขึ้นในวันที่ 5 ตุลาคม พ.ศ. 2551 เนื่องจากอดีตผู้ว่าราชการกรุงเทพมหานครคนเดิม นายอภิรักษ์ โกษะโยธินดำรงตำแหน่งครบวาระ 4 ปี
ที่มา

เมื่อนายอภิรักษ์ โกษะโยธิน ดำรงตำแหน่งครบวาระ 4 ปี จึงมีการเลือกตั้งผู้ว่าราชการกรุงเทพมหานครคนใหม่ในวันที่ 5 ตุลาคม พ.ศ. 2551 โดยมีผู้สมัครเปิดตัวกันหลายคน เช่น ดร.เกรียงศักดิ์ เจริญวงศ์ศักดิ์, หม่อมหลวงณัฏฐกรณ์ เทวกุล, นายชูวิทย์ กมลวิศิษฏ์ และนางลีนา จังจรรจา ในนามผู้สมัครอิสระ ทั้งนี้ทางพรรคประชาธิปัตย์มีมติให้ นายอภิรักษ์ โกษะโยธิน ลงสมัครรับเลือกตั้งอีกครั้งเป็นสมัยที่ 2 อีกด้วย โดยนายอภิรักษ์ได้ยื่นหนังสือลาออกอย่างเป็นทางการเมื่อวันที่ 22 สิงหาคม พ.ศ. 2551 โดยให้ นายพงษ์ศักดิ์ เสมสันต์ ปลัดกรุงเทพมหานคร ปฏิบัติหน้าที่แทน ทั้งนี้เพื่อให้เป็นไปตามกฎหมายการเลือกตั้งปัจจุบัน
ต่อมา ม.ล.ณัฏฐกรณ์ ได้ถอนตัวไปเนื่องจากอ้างถึงผลสำรวจว่าคะแนนนิยมยังห่างจากนายอภิรักษ์มาก และการเปิดรับสมัครวันแรก มีขึ้นในวันที่ 1 กันยายน พ.ศ. 2551 ทั้งนี้มีผู้สมัครหลายรายได้ไปยื่นสมัครเช่น นายอภิรักษ์ โกษะโยธิน, นายชูวิทย์ กมลวิศิษฏ์, นางลีนา จังจรรจา เป็นต้น ในขณะเดียวกัน นายประภัสร์ จงสงวน ผู้ว่าการการรถไฟฟ้าขนส่งมวลชนแห่งประเทศไทยก็ได้ลาออกจากตำแหน่ง เพื่อรับสมัครเลือกตั้งในสังกัดพรรคพลังประชาชน ในวันที่ 2 กันยายน พ.ศ. 2551 ด้วย
รายชื่อผู้สมัครรับเลือกตั้ง

| 0 | 1 | 2 | 3 |
| --- | --- | --- | --- |
| หมายเลข | รายนามผู้สมัคร | พรรคการเมือง | เว็บไซต์ |
| 1 | นายกิตติศักดิ์ ถิรวิศิษฎ์ | ผู้สมัครอิสระ |  |
| 2 | ดร. เกรียงศักดิ์ เจริญวงศ์ศักดิ์ | ผู้สมัครอิสระ | DrDanCanDo.com |
| 3 | ร้อยเอกเมตตา เต็มชำนาญ | ผู้สมัครอิสระ |  |
| 4 | นายวราวุธ ฐานังกรณ์ | ผู้สมัครอิสระ | Warawoot.com เก็บถาวร 2008-09-13 ที่ เวย์แบ็กแมชชีน |
| 5 | นายอภิรักษ์ โกษะโยธิน | ประชาธิปัตย์ | FutureBangkok.net เก็บถาวร 2008-09-12 ที่ เวย์แบ็กแมชชีน |
| 6 | นายสุเมธ ตันธนาศิริกุล | ผู้สมัครอิสระ |  |
| 7 | นางลีนา จังจรรจา | ผู้สมัครอิสระ | Hi-SoLeena.com เก็บถาวร 2008-12-09 ที่ เวย์แบ็กแมชชีน |
| 8 | นายชูวิทย์ กมลวิศิษฎ์ | ผู้สมัครอิสระ | ChuvitBangkok.com เก็บถาวร 2008-10-02 ที่ เวย์แบ็กแมชชีน |
| 9 | นายวิทยา จังกอบพัฒนา | ผู้สมัครอิสระ |  |
| 10 | นายประภัสร์ จงสงวน | พลังประชาชน | Prapat10.com เก็บถาวร 2008-09-15 ที่ เวย์แบ็กแมชชีน |
| 11 | นายภพศักดิ์ ปานสีทอง | ผู้สมัครอิสระ |  |
| 12 | นางธรณี ฤทธีธรรมรงค์ | ผู้สมัครอิสระ |  |
| 13 | นายอุดม วิบูลเทพาชาติ | ผู้สมัครอิสระ |  |
| 14 | น.ส.วชิราภรณ์ อายุยืน | สาธารณชน | PublicParty.or.th เก็บถาวร 2008-10-02 ที่ เวย์แบ็กแมชชีน |
| 15 | นายสมชาย ไพบูลย์ | ผู้สมัครอิสระ |  |
| 16 | ว่าที่ พ.ต.นิพนธ์ ซิ้มประยูร | ผู้สมัครอิสระ |  |
ผลการสำรวจ > ก่อนการรับสมัคร

สวนดุสิตโพล มหาวิทยาลัยราชภัฏสวนดุสิต ได้ทำการสำรวจความคิดเห็นของผู้มีสิทธิเลือกตั้งผู้ว่าราชการกรุงเทพมหานคร เพื่อตรวจสอบกระแสความนิยมที่มีต่อว่าที่ผู้สมัครและเพื่อให้ได้ข้อมูลในการประชาสัมพันธ์การเลือกตั้งที่เป็นความต้องการของคนกรุงเทพฯ โดยสำรวจจากผู้มีสิทธิเลือกตั้งผู้ว่าราชการกรุงเทพมหานครจำนวน 1,254 คน ระหว่างวันที่ 27 - 30 สิงหาคม พ.ศ. 2551 สรุปผลได้ดังนี้
| 0 | 1 | 2 |
| --- | --- | --- |
| อันดับ | รายนามผู้สมัคร | ผลสำรวจ |
| 1 | อภิรักษ์ โกษะโยธิน | 43.30 |
| 2 | หม่อมหลวงณัฏฐกรณ์ เทวกุล | 13.16 |
| 3 | ชูวิทย์ กมลวิศิษฎ์ | 6.94 |
| 4 | ปลอดประสพ สุรัสวดี | 3.35 |
| 5 | เกรียงศักดิ์ โลหะชาละ | 2.87 |
| 6 | เกรียงศักดิ์ เจริญวงศ์ศักดิ์ | 1.67 |
| 7 | ปานปรีย์ พหิทธานุกร | 1.09 |
| 8 | ประภัสร์ จงสงวน | 0.88 |
| - | ไม่ระบุ | 26.74 |
| 0 | 1 | 2 |
| --- | --- | --- |
| อันดับ | คำตอบ | ผลสำรวจ |
| 1 | ไม่ทราบ | 83.97 |
| 2 | ทราบ | 16.03 |
| 0 | 1 | 2 |
| --- | --- | --- |
| อันดับ | คำตอบ | ผลสำรวจ |
| 1 | นโยบายและแผนการทำงานของผู้สมัครฯ | 31.46 |
| 2 | ประวัติผู้สมัครและคุณสมบัติต่างๆ | 25.56 |
| 3 | หมายเลขของผู้สมัครฯ | 24.72 |
| 4 | เวลาในการเลือกตั้ง | 9.55 |
| 5 | ผลงานที่โดดเด่นของผู้สมัครฯ | 8.71 |
| 0 | 1 | 2 |
| --- | --- | --- |
| อันดับ | คำตอบ | ผลสำรวจ |
| 1 | พูดจริงทำจริง ทำตามคำสัญญาที่ให้ไว้ได้ | 28.82 |
| 2 | ซื่อสัตย์ เป็นคนดี | 24.6 |
| 3 | มีคุณธรรม จริยธรรมร้อย | 16.19 |
| 4 | เป็นคนเก่ง มีความรู้ความสามารถและมีประสบการณ์ในการทำงาน | 15.30 |
| 5 | รู้และเข้าใจถึงปัญหาของ กทม.อย่างแท้จริง | 15.08 |
ผลการสำรวจ > หลังปิดรับสมัคร

สวนดุสิตโพล มหาวิทยาลัยราชภัฏสวนดุสิตได้ทำการสำรวจความคิดเห็นของผู้มีสิทธิ์เลือกตั้งในเขตกรุงเทพมหานครทั้ง 50 เขตเลือกตั้งระหว่างวันที่ 10 - 14 กันยายน พ.ศ. 2551 จำนวน 4,044 คน โดยแบ่งเป็นชาย 1,515 คน (37.46%) และหญิง 2,529 คน (62.54%) สรุปผลได้ดังนี้
| 0 | 1 | 2 | 3 | 4 |
| --- | --- | --- | --- | --- |
| อันดับ | รายนามผู้สมัคร | ผลสำรวจ | ผลสำรวจ | ผลสำรวจ |
| อันดับ | รายนามผู้สมัคร | ชาย | หญิง | ร้อยละ |
| 1 | อภิรักษ์ โกษะโยธิน | 63.35 | 57.82 | 61.28 |
| 2 | ชูวิทย์ กมลวิศิษฎ์ | 11.86 | 16.57 | 13.63 |
| 3 | เกรียงศักดิ์ เจริญวงศ์ศักดิ์ | 11.86 | 12.87 | 12.24 |
| 4 | ประภัสร์ จงสงวน | 6.29 | 6.60 | 6.40 |
| 5 | ลีนา จังจรรจา | 0.55 | 1.32 | 0.84 |
| 6 | สุเมธ ตันธนาศิริกุล | 0.12 | 0.20 | 0.15 |
| - | ไม่ระบุ | 5.97 | 4.62 | 5.46 |
| 0 | 1 | 2 | 3 | 4 | 5 |
| --- | --- | --- | --- | --- | --- |
| อันดับ | คำตอบ | ผลสำรวจ | ผลสำรวจ | ผลสำรวจ | เหตุผล |
| อันดับ | คำตอบ | ชาย | หญิง | ร้อยละ | เหตุผล |
| 1 | แตกต่าง | 58.39 | 47.36 | 51.72 | • การเลือกตั้งผู้ว่าเป็นการเมืองระดับท้องถิ่นไม่ใช่ระดับประเทศ • สส.จะทำงานในส่วนเขต แต่ผู้ว่าฯ กทม.ทำงานในส่วนกทม.ทั้งหมด • ทำหน้าที่คนละแบบกันการแก้ปัญหาต่างกันจึงเลือก • ผู้สมัครต่างกัน • ฯลฯ |
| 2 | ไม่แตกต่าง | 41.61 | 52.64 | 48.28 | • เป็นการพิจารณาตัวบุคคล คือ เลือกคนดี มีความสามารถที่จะทำงานได้ • เป็นระบบการเลือกตั้งที่ต้องออกไปใช้สิทธิ์ออกเสียงเหมือนกัน • เป็นวิธีการเลือกคนเข้ามาทำงานแทนประชาชน แค่ต่างกันที่ภาระงานเท่านั้น • ฯลฯ |
| 0 | 1 | 2 | 3 | 4 | 5 |
| --- | --- | --- | --- | --- | --- |
| อันดับ | คำตอบ | ผลสำรวจ | ผลสำรวจ | ผลสำรวจ | เหตุผล |
| อันดับ | คำตอบ | ชาย | หญิง | ร้อยละ | เหตุผล |
| 1 | ไม่กระทบ | 77.78 | 71.43 | 51.21 | • เป็นการเมืองท้องถิ่นไม่ใช่ระดับประเทศ • เป็นคนละส่วนกันไม่เกี่ยวกัน เป็นการเมืองคนละระดับ • เป็นคนกลางไม่ได้ฝักใฝ่ฝ่ายใดฝ่ายหนึ่ง • ไม่มีเรื่องอะไรแล้ว ไม่มีปัญหาอะไร • ไม่ได้อยู่ใกล้บริเวณที่วุ่นวาย • ฯลฯ |
| 2 | กระทบ | 22.22 | 28.57 | 48.79 | • ประชาชนเบื่อการเมืองไทย อาจจะไปใช้สิทธิ์น้อยลง • การเมืองวุ่นวายแบ่งเป็น 2 ฝ่าย ทำให้ประชาชนเกิดความสับสน • การประกาศพรก. ฉุกเฉินมีผลต่อการหาเสียง • อาจกระทบในเรื่องการเดินทางไปเลือกตั้งที่ต้องเสี่ยงกับม๊อบและรถติด • ฯลฯ |
ผลการสำรวจ > การสำรวจความนิยมหน้าหน่วยเลือกตั้ง (Exit Poll)

หลังจากปิดหีบเลือกตั้งเมื่อเวลา 15.00 น. ของวันที่ 5 ตุลาคม พ.ศ. 2551 ทาง เอเบคโพลล์ (มหาวิทยาลัยอัสสัมชัญ)ได้มีการประกาศผลการสำรวจความนิยมหน้าหน่วยเลือกตั้ง (Exit Poll) ขึ้น โดยผลการสำรวจเป็นดังนี้
| 0 | 1 | 2 |
| --- | --- | --- |
| อันดับ | รายนามผู้สมัคร | ความนิยม (%) |
| 1 | อภิรักษ์ โกษะโยธิน | 44.07 |
| 2 | ประภัสร์ จงสงวน | 23.90 |
| 3 | ชูวิทย์ กมลวิศิษฎ์ | 14.18 |
| 4 | เกรียงศักดิ์ เจริญวงศ์ศักดิ์ | 12.64 |
| 5 | อื่นๆ | 5.21 |
ผลการเลือกตั้ง

| ผลการเลือกตั้งผู้ว่าราชการกรุงเทพมหานคร พ> ศ. 2551.พรรค | ผลการเลือกตั้งผู้ว่าราชการกรุงเทพมหานคร พ> ศ. 2551.พรรค | ผลการเลือกตั้งผู้ว่าราชการกรุงเทพมหานคร พ> ศ. 2551.ผู้สมัคร | ผลการเลือกตั้งผู้ว่าราชการกรุงเทพมหานคร พ> ศ. 2551.คะแนนเสียง | ผลการเลือกตั้งผู้ว่าราชการกรุงเทพมหานคร พ> ศ. 2551.% | ผลการเลือกตั้งผู้ว่าราชการกรุงเทพมหานคร พ> ศ. 2551.± |
| --- | --- | --- | --- | --- | --- |
|  | ประชาธิปัตย์   | อภิรักษ์ โกษะโยธิน (5) | 991,018 | 45.93 | +7.73 |
|  | พลังประชาชน  | ประภัสร์ จงสงวน (10) | 543,488 | 25.19 | – |
|  | อิสระ | ชูวิทย์ กมลวิศิษฎ์ (8) | 340,616 | 15.79 | +1.78 |
|  | อิสระ | เกรียงศักดิ์ เจริญวงศ์ศักดิ์ (2) | 260,051 | 12.05 | – |
|  | อิสระ | ลีนา จังจรรจา (7) | 6,267 | 0.29 | – |
|  | อิสระ | วิทยา จังกอบพัฒนา (9) | 3,759 | 0.17 | +0.14 |
|  | อิสระ | วราวุธ ฐานังกรณ์ (4) | 2,771 | 0.13 | – |
|  | กลุ่มเมตตาธรรม | ร้อยเอก เมตตา เต็มชำนาญ (3) | 2,105 | 0.10 | +0.02 |
|  | อิสระ | กิตติศักดิ์ ถิรวิศิษฎ์ (1) | 2,102 | 0.10 | +0.08 |
|  | พรรคสาธารณชน | วชิราภรณ์ อายุยืน (14) | 1,140 | 0.05 | – |
|  | กลุ่มกรุงเทพ ฯ พัฒนา | สุเมธ ตันธนาศิริกุล (6) | 1,079 | 0.05 | +0.02 |
|  | อิสระ | ธรณี ฤทธีธรรมรงค์ (12) | 852 | 0.04 | – |
|  | อิสระ | ภพศักดิ์ ปานสีทอง (11) | 811 | 0.04 | – |
|  | อิสระ | อุดม วิบูลเทพาชาติ (13) | 617 | 0.03 | +0.01 |
|  | อิสระ | สมชาย ไพบูลย์ (15) | 503 | 0.02 | – |
|  | อิสระ | ว่าที่พันตรี นิพนธ์ ซิ้มประยูร (16) | 421 | 0.02 | – |
| ผลรวม | ผลรวม | ผลรวม | 2,157,599 | 100.00 | — |

| บัตรดี | บัตรดี | บัตรดี | 2,157,599 | 97.44 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 37,345 | 1.69 | – |
| บัตรเสีย | บัตรเสีย | บัตรเสีย | 19,376 | 0.87 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 2,214,320 | 54.18 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 4,087,329 | 100.00 | — |
: ประชาธิปัตย์   รักษาที่นั่ง
โปสเตอร์รณรงค์การเลือกตั้ง
ขุนบรม

ขุนบรมราชาธิราช (ขุนบรม, ขุนบูลม) เป็นปฐมบรรพบุรุษของกลุ่มชาติพันธุ์ลาว ไท ไต ฯลฯ ในตำนานความเชื่อของชาวลาว
ในตำนาน

ตำนานขุนบรมระบุว่ามนุษย์สมัยโบราณมีความโหดร้ายพระยาแถนหรือพระยาอินทาธิปติราชจึงลงโทษโดยบันดาลให้น้ำท่วมโลก แล้วส่งผู้นำจากเมืองแถน 3 คนลงมาพร้อมกับกระบือเป็นพาหนะให้สั่งสอนมนุษย์กลุ่มใหม่ที่เมืองลุ่มหรือเมืองแถน หลังแผ่นดินกลายเป็นที่นาสำหรับปลูกข้าวกระบือได้ตายลงแล้วมีน้ำเต้าปุ้งหรือบวบแตกกิ่งก้านสาขาออกจากรูจมูกควาย มนุษย์ได้แตกออกจากน้ำเต้าปุ้งโดยเผ่าผิวคล้ำออกมาด้วยการใช้อาวุธแหลมแทงน้ำเต้าส่วนพวกผิวขาวได้ออกมาด้วยการเจาะแล้วกลายเป็นคนไทกลุ่มต่าง ๆ ผู้นำทั้ง 3 สอนมนุษย์ให้รู้จักการสร้างบ้าน เก็บเกี่ยวข้าว อบรมวิธีการประพฤติตนและพิธีกรรมต่าง ๆ เมื่อชุมชนขยายตัวขึ้นจึงต้องการผู้ปกครองพระยาแถนจึงส่งโอรสนามว่าขุนบรมมาบนโลกเพื่อเป็นผู้นำ ขุนบรมปกครองชาวไทกลุ่มต่าง ๆ นาน 25 ปีโดยสอนให้รู้จักศิลปวิทยาการและการใช้เครื่องมือต่างๆ ในการดำรงชีวิต ต่อมาจึงแบ่งแผ่นดินออกเป็น 7 แคว้นโดยส่งโอรสทั้ง 7 ของตนไปครอบครอง โอรสองค์ใหญ่คือขุนลอได้ปกครองเมืองซวา (ปัจจุบันคือหลวงพระบาง) ส่วนองค์ที่เหลือได้ปกครองเมืองเซียงขวาง (ปัจจุบันคือแขวงเซียงขวาง) เมืองอยุธยา เมืองเชียงใหม่ เมืองสิบสองพันนา เมืองหงสาวดี และเมืองจุลณี (สันนิษฐานว่าอยู่บริเวณภาคเหนือของเวียดนาม) เป็นต้น
ในทางวิชาการ

นิทานขุนบรมเป็นตำนานที่อธิบายการอพยพของกลุ่มชาติพันธุ์ลาว-ไตจากดินแดนจีนตอนใต้ (สวรรค์หรือเมืองแถนในตำนาน) ไปยังภูมิภาคเอเชียตะวันออกเฉียงใต้หรือดินแดนใหม่ และอธิบายระบบการแบ่งขยายแคว้นสมัยโบราณ ส่วนโอรสทั้ง 7 ในตำนานแสดงถึงการบริหารองค์กรหมู่บ้านของชาวไทโบราณโดยหมู่บ้านเหล่านั้นเรียกว่า "เมือง"
ในทางวิชาการ > ราชวงศ์ขุนบรมมหาราชา

ราชวงศ์ขุนบรมราชาเกิดจากโอรสทั้ง 9 องค์ของขุนบุรมโดย 7 ใน 9 นั้นได้เป็นกษัตริย์ของอาณาจักรต่าง ๆ ในบริเวณแหลมทอง ได้แก่
ขุนลอ (อ้ายลอ) ปกครองเมืองชวาหรือเมืองเซียงทอง ปัจจุบันคือเมืองหลวงพระบาง
ขุนผาล้าน (ยี่ผาล้าน) บ้างว่าขุนผาลาน ปกครองเมืองสิบสองปันนาหรือสิบสองพันนาลื้อ
ขุนจุลง (สามจุลง) บ้างว่าจุสงหรือสามจุสง ปกครองเมืองโกดแท้แผนปม ปัจจุบันคือเวียดนาม (จัมปาแปลว่าช่องบัว, โกฐแบบช่องบัว)
ขุนคำผง (ไสคำผง) บ้างว่าไสผง ปกครองเมืองเชียงใหม่
ขุนอิน (งั่วอิน) บ้างว่างัวอิน ปกครองเมืองศรีอยุธยา
ขุนกม (ลกกม) ปกครองเมืองหงสาวดี บ้างว่าอินทปัตถ์
ขุนเจือง (เจ็ดเจือง) บ้างว่าเจ็ดเจิง ปกครองเมืองพวนหรือเซียงขวาง
เดิมทีพญามังรายจากเชียงใหม่และพระเจ้าอู่ทองศรีอยุธยาถูกนับถือว่ามาจากราชวงศ์ขุนบรม
นักวิชาการ David K. Wyatt เชื่อว่าตำนานของขุนบรมสามารถช่วยให้ความเข้าใจลึกซึ้งประวัติศาสตร์ของชาวไทโบราณในภูมิภาคเอเชียตะวันออกเฉียงใต้ได้ ตำนานของขุนบรมหลายรุ่นเกิดขึ้นนานที่สุดเมื่อ พ.ศ. 1241 ในเชียงขวาง และอาณาจักรกลุ่มคนที่พูดกลุ่มภาษาไท ก็มีการสร้างอาณาจักรต่าง ๆ ในปีหลัง จาก พ.ศ. นั้น ข้อมูลนี้สามารถอธิบายการขยายตัวของกลุ่มชาวไท และสามารถให้เหตุผลที่เป็นตำนานว่าทำไมชาวไทถึงแยกกันอยู่แบบนี้ นักวิเคราะห์ผู้ชำนาญด้านภาษาได้วิเคราะห์ว่าการแบ่งกลุ่มของชาวไทโบราณเกิดขึ้นเมื่อศตวรรษที่ 7 และ 11 การแบ่งแยกนี้เกิดขึ้นคู่กันกับเส้นภูมิภาคคล้ายกับการแบ่งแยกในตำนานของขุนบรม และกลุ่มไทได้อพยพออกมาจากแผ่นดินที่เคยอาศัยมานานในเวียดนามปัจจุบัน ซึ่งในบริเวณนั้นก็ยังมีคนพูดกลุ่มภาษาไทอยู่ ที่อาจจะแยกตัวออกมาก่อนกลุ่มอืนในประวัติศาสตร์แล้ว
ดูเพิ่ม

Khun Borom Stories (ภาษาอังกฤษ)
แอฟริกาคัพออฟเนชันส์ 2017 กลุ่ม เอ

กลุ่ม เอ ของ แอฟริกาคัพออฟเนชันส์ 2017 ได้ลงเล่นตั้งแต่วันที่ 14 ถึง 22 มกราคม ค.ศ. 2017 ที่ ประเทศกาบอง. กลุ่มนี้ประกอบไปด้วย กาบอง, บูร์กินาฟาโซ, แคเมอรูน, และ กินี-บิสเซา.
ทีม

| อันดับในการจับสลาก | ทีม | วิธีการเข้ารอบ | วันที่ผ่านเข้ารอบ | จำนวนครั้งที่ลงสนามรอบสุดท้าย | การลงสนามครั้งล่าสุด | ผลงานที่ดีที่สุดครั้งที่ผ่านมา | อันดับซีเอเอฟ คะแนน | อันดับโลกฟีฟ่า ก่อนเริ่มต้นทัวร์นาเมนต์ |
| --- | --- | --- | --- | --- | --- | --- | --- | --- |
| เอ1 |  กาบอง | *Hosts !เจ้าภาพ | 8 เมษายน 2558 | 7 | 2015 | รอบก่อนรองชนะเลิศ (1996, 2012) | 22 | 108 |
| เอ2 |  บูร์กินาฟาโซ | กลุ่ม ดี ชนะเลิศ | 4 กันยายน 2559 | 11 | 2015 | รองชนะเลิศ (2013) | 33.5 | 53 |
| เอ3 |  แคเมอรูน | กลุ่ม เอ็ม ชนะเลิศ | 3 มิถุนายน 2559 | 18 | 2015 | ชนะเลิศ (1984, 1988, 2000, 2002) | 29 | 62 |
| เอ4 |  กินี-บิสเซา | กลุ่ม อี ชนะเลิศ | 5 มิถุนายน 2559 | 1 | ไม่เคย | ครั้งแรก | 8.5 | 68 |
↑  การจัดอันดับซีเอเอฟเป็นวิธีที่จะใช้สำหรับการจัดทีมวางในการจับสลากรอบสุดท้าย.
ตารางคะแนน

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  บูร์กินาฟาโซ | 3 | 1 | 2 | 0 | 4 | 2 | +2 | 5 | รอบแพ้คัดออก |
| 2 |  แคเมอรูน | 3 | 1 | 2 | 0 | 3 | 2 | +1 | 5 | รอบแพ้คัดออก |
| 3 |  กาบอง (H) | 3 | 0 | 3 | 0 | 2 | 2 | 0 | 3 |  |
| 4 |  กินี-บิสเซา | 3 | 0 | 1 | 2 | 2 | 5 | −3 | 1 |  |
แหล่งที่มา: ซีเอเอฟ
กฎการจัดอันดับ: กฏ-กติการอบแบ่งกลุ่ม
 เจ้าภาพ.
ในรอบก่อนรองชนะเลิศ:
ทีมชนะเลิศของกลุ่ม บูร์กินา ฟาโซ, จะได้ผ่านเข้าไปเล่นพบกับทีมรองชนะเลิศของ กลุ่ม บี, ตูนิเซีย.
ทีมรองชนะเลิศของกลุ่ม แคเมอรูน, จะได้ผ่านเข้าไปเล่นพบกับทีมชนะเลิศของ กลุ่ม บี, เซเนกัล.
นัด

เวลาทั้งหมดเป็นเวลาท้องถิ่น, WAT (UTC+1).
นัด > กาบอง พบ กินี-บิสเซา

14 มกราคม พ.ศ. 2560
17:00
| กาบอง  | 1–1 |  กินี-บิสเซา |
| --- | --- | --- |
| โอบาเมอย็องก์  52' | รายงาน | จูอารี  90+1' |
ผู้ชม: 39,230 คน
ผู้ตัดสิน: เกฮัด กริชา (อียิปต์)
นัด > บูร์กินา ฟาโซ พบ แคเมอรูน

14 มกราคม พ.ศ. 2560
20:00
| บูร์กินาฟาโซ  | 1–1 |  แคเมอรูน |
| --- | --- | --- |
| ดาโย  75' | รายงาน | มูคันด์โฌ  35' |
ผู้ตัดสิน: จานนี ซิคัซเว (แซมเบีย)
นัด > กาบอง พบ บูร์กินา ฟาโซ

18 มกราคม พ.ศ. 2560
17:00
| กาบอง  | 1–1 |  บูร์กินาฟาโซ |
| --- | --- | --- |
| โอบาเมอย็องก์  38' (ลูกโทษ) | รายงาน | นาโคอุลมา  23' |
ผู้ตัดสิน: บาการี กัสซามา (แกมเบีย)
นัด > แคเมอรูน พบ กินี-บิสเซา

18 มกราคม พ.ศ. 2560
20:00
| แคเมอรูน  | 2–1 |  กินี-บิสเซา |
| --- | --- | --- |
| ซิอานี  61' เอ็นกาเดอู-เอ็นกาฌี  78' | รายงาน | ปิเกตี  13' |
ผู้ตัดสิน: ยูสเซฟ เอสซรายรี (ตูนิเซีย)
นัด > แคเมอรูน พบ กาบอง

22 มกราคม พ.ศ. 2560
20:00
| แคเมอรูน  | 0–0 |  กาบอง |
| --- | --- | --- |
|  | รายงาน |  |
ผู้ตัดสิน: ดาเนียล เบนเน็ตต์ (แอฟริกาใต้)
นัด > กินี-บิสเซา พบ บูร์กินา ฟาโซ

22 มกราคม พ.ศ. 2560
20:00
| กินี-บิสเซา  | 0–2 |  บูร์กินาฟาโซ |
| --- | --- | --- |
|  | รายงาน | รูดินิลสัน  12' (เข้าประตูตัวเอง) บ. ตราโอเร  58' |
ผู้ตัดสิน: บัมลัค เตสเซมา เวเยซา (เอธิโอเปีย)
แหล่งข้อมูลอื่น

2017 Africa Cup of Nations, CAFonline.com
| ด ค กแอฟริกาคัพออฟเนชันส์ 2017 |
| --- | --- |
รอบ:  กลุ่ม เอ  กลุ่ม บี  กลุ่ม ซี  กลุ่ม ดี  รอบแพ้คัดออก  รอบชิงชนะเลิศ 
ข้อมูลทั่วไป:  รอบคัดเลือก  ผู้เล่น  สถิติ 
สนาม:  Stade d'Angondjé  Stade de Franceville  Stade d'Oyem  Stade de Port-Gentil
โคลัมโบ

| โคลัมโบ කොළඹ கொழும்பு |
| --- | --- |
เมืองหลวงเชิงพาณิชย์
มหานคร
บนลงล่างและซ้ายไปขวา: ภูมิทัศน์รอบทะเลสาบเบราและโคลัมโบโลตัสทาวเวอร์ (ขวา) และอัลแตร์ (ซ้าย), พระพุทธรูปที่สีมามลัก วัดคงคารามยะ, อินดิเพนเดนท์เมโมเรียลฮอลล์, โบสถ์พราหมณ์มุรุคันบนเกาะสเลฟ, Grand Oriental Hotel in ป้อมแกรนด์โอเรียนเต็ล, โรงละครเนลุม โปกุนา, อาคารรัฐสภาเดิม, ธนาคารซีลอนและเวิลด์เทรดเซนเตอร์ในย่านธุรกิจฟอร์ต
โคลัมโบ
พิกัด: 6°56′04″N 79°50′34″E﻿ / ﻿6.93444°N 79.84278°E﻿ / 6.93444; 79.84278
ประเทศ: ศรีลังกา
จังหวัด: จังหวัดตะวันตก
เขต: เขตโคลัมโบ
การปกครอง
 • สภาเทศบาล: สภาเทศบาลโคลัมโบ
 • สำนักงานใหญ่: ศาลากลางโคลัมโบ
 • นายกเทศมนตรีโคลัมโบ: Rosy Senanayake (UNP)
พื้นที่
 • เมืองหลวงเชิงพาณิชย์: 37.31 ตร.กม. (14.41 ตร.ไมล์)
 • พื้นดิน: 699 ตร.กม. (270 ตร.ไมล์)
 • รวมปริมณฑล: 3,684 ตร.กม. (1,422 ตร.ไมล์)
ความสูง: 1 เมตร (3 ฟุต)
ประชากร (2011)(เขตเมือง 699 ตร.กม., ปริมณฑล 3,684 ตร.กม.)
 • เมืองหลวงเชิงพาณิชย์: 752,993 คน
 • ความหนาแน่น: 20,182 คน/ตร.กม. (52,270 คน/ตร.ไมล์)
 • เขตเมือง: 2,323,826 คน
 • รวมปริมณฑล: 5,648,000 คน
เขตเวลา: UTC+05:30 (SLST)
รหัสไปรษณีย์: 0xxxx
รหัสพื้นที่: 011
เว็บไซต์: colombo.mc.gov.lk
โคลัมโบ (/kəˈlʌmboʊ/ kə-lum-boh; สิงหล: කොළඹ, อักษรโรมัน: Koḷam̆ba, IPA: [ˈkoləᵐbə]; ทมิฬ: கொழும்பு, อักษรโรมัน: Koḻumpu, IPA: [koɻumbɯ]) เป็นเมืองหลวงเชิงพาณิชย์ และเมืองที่มีประชากรมากที่สุดในประเทศศรีลังกา ข้อมูลจาก Brookings Institution ระบุว่ามหานครโคลัมโบมีประชากร 5.6 ล้านคน ในจำนวนนี้ 752,993 คนอยู่ในเขตเมือง โคลัมโบเป็นศูนย์กลางทางการเงินและเป็นสถานที่ท่องเที่ยวสำคัญของเกาะศรีลังกา โคลัมโบตั้งอยู่บนชายฝั่งตะวันตกของเกาะศรีลังกา ทะแยงกับศรีชยวรรธนปุระโกฏเฏ เมืองหลวงเชิงนิตินัย โคลัมโบยังเป็นเมืองหลวงในเชิงบริหารจัดการของจังหวัดตะวันตก และเมืองหลวงเขตของเขตโคลัมโบ โคลัมโบเป็นเมืองที่วุ่นวายและมีสีสัน เต็มไปด้วยการผสมผสานของชีวิตยุคใหม่ อาคารยุคอาณานิคม และซากปรักหักพัง
เนื่องมาจากอ่าวโคลัมโบที่กว้าง และตำแหน่งทางยุทธศาสตร์ริมเส้นทางการค้าแนวทะเลตะวันตก-ตะวันออก โคลัมโบจึงเป็นที่รู้จักในหมู่พ่อค้าโบราณกว่า 2,000 ปีมาแล้ว โคลัมโบกลายเป็นเมืองหลวงหลังศรีลังกาถูกยึดครองโดยจักรวรรดิอังกฤษ ในปี ค.ศ. 1815 และถูกยกเลิกสถานะเมืองหลวงหลังได้รับเอกราช ในปี ค.ศ. 1948 และในปี ค.ศ. 1978 หน่วยงานด้านบริหารถูกย้ายไปที่เมืองหลวงใหม่ ศรีชยวรรธนปุระโกฏเฏ ส่วนโคลัมโบถูกแต่งตั้งให้เป็นเมืองหลวงเชิงพาณิชย์ของศรีลังกาจนถึงปัจจุบัน
ใจกลางเมืองเป็นที่ตั้งของบริษัทห้างร้าน ภัตตาคาร และบริการบันเทิงต่าง ๆ สถานที่สำคัญในเมืองเช่น กัลล์เฟซกรีน, สวนสาธารณะวิหารมหาเทวี, ทะเลสาบเบรา, สนามแข่งโคลัมโบ, ท้องฟ้าจำลองโคลัมโบ, มหาวิทยาลัยแห่งโคลัมโบ, เดหิวลา-เขาลาวิเนีย, โรงละครเนลุมโปกุนะ มหินทะ ราชปักสา, โคลัมโบโลทัสทาวเวอร์ และ พิพิธภัณฑ์แห่งชาติโคลัมโบ
เชื่อกันว่าชื่อโคลัมโบมาจากชื่อภาษาสิงหลเดิมว่า โกโลนโตฏะ (สิงหล: කොලොන් තොට, อักษรโรมัน: Kolon thota) ซึ่งแปลว่า "ท่าเรือริมแม่น้ำแกฬณิ" หรือ โกละ-อัมพะ-โตฏะ (Kola-amba-thota) ซึ่งแปลว่า "ท่าเรือที่มีต้นมะม่วง" อิบน์ บะฏูเฏาะฮ์ นักสำรวจชาวโมร็อกโกได้เรียกว่า กะลันปุ (Kalanpu) ในคริสต์ศตวรรษที่ 14 และต่อมาชาวโปรตุเกสได้เรียกว่า โกลงบู (Colombo)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โคลัมโบ
คู่มือการท่องเที่ยว Colombo จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  สวีเดน  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef